Da de skuffede FCK-fans skal med bussen hjem til København, råber AaB-fans "god tur hjem", hvilket hidser hovedstadsklubbens tilhængere så meget op, at de går til angreb på hjemmeholdets fans. - Politiet forsøger at lægge sig imellem de to grupperinger, og da er det at nogle FCK-fans kaster metalstykker fra nogle borde efter os, siger politiinspektør Poul Severinsen fra Nordjyllands Politi til TV2/NORD. Politiinspektøren oplyser, at både en kvindelig og en mandlig politibetjent bliver ramt på henholdsvis halsen og benet, da metalstykkerne flyver gennem luften. Begge politifolk bliver efterfølgende kørt på hospitalet. - Politibetjenten, som bliver ramt på halsen, har overnattet på Aalborg Universitetshospital, mens den kvindelige betjent bliver sendt hjem efter endt behandling. Politiet har videoptagelser af optrinnet, hvilket giver ordensmagten et begrundet håb om at kunne udpege gerningsmændene. Ud over balladen med FCK's fans, så har Nordjyllands Politi ogsp sigtet tre AaB fans for overtrædelse af fyrværkeriloven.

Referat:
Efter gårdsdagens superligakamp, hvor udeholdet FC København tabte til AaB, kastede FCK-fans metalstykker fra nogle caféborde efter politifolk, der måtte en tur på sygehuset.